विज्ञान प्रदर्शनी में बच्चों ने दिखाई प्रतिभा
राष्ट्र की प्रगति में विज्ञान की अहम भूमिका
कार्यालयसंवाददाता | शाहपुरा
शहरके खोरी रोड़ स्थित नूतन विद्या मन्दिर उच्च माध्यमिक विद्यालय के नवीन परिसर में शनिवार को आयोजित विज्ञान प्रदर्शनी में बच्चों ने अपनी प्रतिभा दिखाई।
प्रदर्शनी का उद्घाटन मुख्य अतिथि पालिकाध्यक्ष रजनी पारीक ने किया। कार्यक्रम की अध्यक्षता पार्षद किरण शर्मा ने की। विशिष्ट अतिथि पार्षद मनीषा माऊरामका थी। इस अवसर पर अतिथियों ने प्रोजेक्ट का अवलोकन किया तथा प्रोजेक्ट की कार्य प्रणाली से भी परिचित हुए। प्रदर्शनी में वर्षा,जल संरक्षण एवं सौर ऊर्जा पैनल द्वारा कृषि,माडर्न सिटी, मिसाइल लांचिंग, एटीएम मशीन, रमन इफेक्ट, मोटर बोट, मेगनेटिक इफेक्ट्स, अर्थ वार्म थ्रू फर्टिलाइजर्स, विज्ञान चालीसा, गारबेज इलेक्ट्रिसिटी, ड्रिप इरीगेशन सिस्टम माडल आकर्षण का केन्द्र रहे।
इस अवसर पर मुख्य अतिथि रजनी पारीक ने कहा कि राष्ट्र की प्रगति में विज्ञान की महती भूमिका होती है। वैज्ञानिकों ने नये-नये आविष्कार कर विश्व को विज्ञान एवं प्रौद्योगिकी क्षेत्र में काफी ऊंचाइयों पर पहुंचाया है। इस विज्ञान प्रदर्शनी के माध्यम से भावी वैज्ञानिकों की पीढ़ी तैयार होगी। विद्यालय निदेशक विश्वनाथ वर्मा ने बताया कि प्रतिभावान विद्यार्थियों को टेलेंट हंट सप्ताह में सम्मानित किया जाएगा। कार्यक्रम के अंत में उप-प्रधानाचार्य चंद्रशेखर सैनी ने सभी आगंतुकों का आभार व्यक्त किया।
शाहपुरा. नूतनविद्या मंदिर में विज्ञान प्रदर्शनी का अवलोकन करते चेयरमैन रजनी पारीक अन्य।
hin_Deva hin_Deva npi_Deva hin_Deva hin_Deva hin_Deva awa_Deva